Greiems Hils - Vikipēdija

# Greiems Hils

### Vikipēdijas raksts

Greiems Hils
Divkārtējais pasaules čempions Greiems Hils.
Tautība | britu
Komanda(s) | Lotus, BRM, Brabham, Hill
Formula 1 karjera
Sezonas | 1958-1975
Sacīkstes | 179
Čempiona tituli | 2 (1962, 1968)
Uzvaras | 14
Pjedestāli | 36
Pole position¹ | 13
Ātrākie apļi | 10
Pirmā sacīkste | 1958. gada Monako GP
Pēdējā sacīkste | 1975. gada Monako GP
¹ pirmās starta vietas

Normans Greiems Hils (1929.gada 15. februāris - 1975. gada 29. novembris) bija angļu autosportists un divkārtējs Formula 1 čempions. Čempiona titulus viņš izcīnīja 1962. un 1968. gadā. Viņš piedzima Londonā, Lielbritānijā.

## [izmainīt šo sadaļu] Dzīve pirms Formulas 1

Greiems apgalvoja, ka viņš savu humora izjūtu mantoja no sava tēva, kurš bija brokeris. Viņš spēlēja bungas skautos. Viņš vēlāk nopirka motociklu, un ar to sliktas redzamības apstākļos ietriecās stāvošā mašīnā. Tas uz mūžu saīsināja viņa kreiso kāju.

## [izmainīt šo sadaļu] F1 karjera

1958. gadā Greiems piedalījās deviņās sacīkstēs, finišēja divās, nevienā no tām negūstot punktus. 1959. gadā viņš turpināja braukt ar Lotus. Hils piedalījās septiņās sacīkstēs atkal iztiekot bez punktiem. 1960. gada sezonā Greiems izcīnija savus pirmos punktus izcīnot trešo vietu Nīderlandē. Kopvērtējumā viņš ierindojās 15. vietā. 1961. gada sezonā par pasaules čempionu kļuva viņa uzvārda brālis, Fils Hils. Fils gan nav saistīts ar Greiemu - viņi pat nav vienas tautības. Greiems izcīnīja 6. vietu Francijā un 5. vietu ASV. Ar to pietika, lai izcīnītu 16. vietu kopvērtējumā.

1962. gadā brits izcīnīja savu pirmo titulu. Viņš ar BRM formulu četrreiz uzvarēja, divreiz bija otrais, kā arī pāris reizes izcīnīja punktus nekāpjot uz goda pjedestāla. Nākamgad Hils jau bija viens no titula pretendentiem (vai vismaz tika par tādu uzskatīts). Izcīnot uzvaru Monako, izstājoties Beļģijā un Nīderlandē, tad trešo vietu Francijā un Lielbritānijā, izstājoties Vācijā, sešpadsmito vietu Itālijā, uzvaru ASV, ceturto vietu Meksikā un trešo vietu Dienvidāfrikas Republikā pasaules čempions palika otrajā vietā ar 29 punktiem.

1964. gadā Hilam izdevās piecas reizes kāpt uz pjedestāla. No tām divas reizes viņš kāpa uz augstākā pakāpiena, bet pārējās trīs reizes viņš kāpa uz otrā. Lai gan šosezon Greiems ieguva par 10 punktiem vairāk, ar to nepietika, lai kļūtu ar čempionu. Tā vietā Greiems kļuva par divkārtējo pasaules vicečempionu. 1965. gadā Hils kārtējo reizi ieguva otro vietu kopvērtējumā. Tā jau kļuva par diezgan pierastu lietu. Lai gan šoreiz viņš izcīnīja vēl par vienu punktu vairāk, ar to bija par maz. Ar trešo uzvaru Monako pēc kārtas un uzvaru ASV nepietika, lai kļūtu par divkārtējo čempionu. Vajadzēja vēl pāris.

1966. gadā Greiems Hils nebija otrais, taču viņš neprogresēja. Viņš bija piektais. Pat savā iemīļotajā Monako Greiems izcīnīja tikai trešo vietu. Arī savās mājās viņš nerādīja tik augstu sniegumu kā pirms gada. Ja pērn Silverstonā Hils bija otrais, tad šogad Brendshečā viņš bija trešais. Lai gan šoreiz bija attaisnojums - jauna trase. 1967. gada kopvērtējumā viņš noslīdēja vēl zemāk. Greiems piedalījās pilnīgi visās sacīkstēs, bet finišēja tikai trijās. Monako - otrā vieta. Kanāda - ceturtā vieta. ASV - otrā vieta. 15 punkti, 7. vieta gala kopvērtējumā. 1968. gadā beidzot brits atgriezās. Uzvara Spānijā, Monako, Meksikā. DĀR, Vācijā un ASV otrā vieta. Beidzot viņš izcīnīja savu otro titulu!

Kopš tā laika Greiems sāka arvien retāk piedalīties un arī viņa rezultāti sāka strauji slīdēt uz leju. 1969. gadā septītais, 1970. gadā trīspadsmitais, 1971. gadā divdesmit pirmais, 1972. gadā piecpadsmitais, 1973. gadā neizcīnīja punktus, 1974. gadā astoņpadsmitais, un 1975. gadā bez punktiem.

## [izmainīt šo sadaļu] Nāve un ar viņu saistītās lietas pēc tās

1975. gadā Hils gāja bojā lidmašīnas katastrofā. Lidmašīnu vadīja viņš pats miglainos apstākļos. Gāja bojā pieci "Embassy Hill" komandas darbinieki ieskaitot jauno zvaigzni Toniju Braizu. Greiema Hila dēls, Deimons arī piedalījās F1 un pat izcīnīja titulu. Viņi ir pagaidām vienīgais gadījums Formulā 1, kad gan tēvs gan dēls izcīna titulu.

F1 pasaules čempionu saraksts

Nino Farina (1950) · Huans Manuels Fanhio (1951) · Alberto Askari (1952–53) · Huans Manuels Fanhio (1954–57) · Maiks Hotorns (1958) · Džeks Brebhems (1959–60) · Fils Hils (1961) · Greiems Hils (1962) · Džims Klārks (1963) · Džons Sertīss (1964) · Džims Klārks (1965) · Džeks Brebhems (1966) · Denijs Halms (1967) · Greiems Hils (1968) · Džekijs Stjuarts (1969) · Johens Rinds (1970) · Džekijs Stjuarts (1971) · Emersons Fitipaldi (1972) · Džekijs Stjuarts (1973) · Emersons Fitipaldi (1974) · Nikijs Lauda (1975) · Džeimss Hants (1976) · Nikijs Lauda (1977) · Mario Andreti (1978) · Džodijs Šekters (1979) · Alans Džonss (1980) · Nelsons Pikē (1981) · Keke Rosbergs (1982) · Nelsons Pikē (1983) · Nikijs Lauda (1984) · Alēns Prosts (1985–86) · Nelsons Pikē (1987) · Airtons Senna (1988) · Alēns Prosts (1989) · Airtons Senna (1990–91) · Naidžels Mensels (1992) · Alēns Prosts (1993) · Mihaēls Šūmahers (1994–95) · Deimons Hils (1996) · Žaks Vilnēvs (1997) · Mika Hakinens (1998–99) · Mihaēls Šūmahers (2000–04) · Fernando Alonso (2005–06)

Saturs iegūts no "http://lv.wikipedia.org../../../g/r/e/Greiems_Hils_b3ac.html"

Kategorijas: Formula 1 piloti | Lielbritānijas sportisti | 1929. gadā dzimušie | 1975. gadā mirušie

##### Views

- Raksts
- Diskusija
- Pašreizējā versija

##### Meklēt

##### Citās valodās

- Български
- Català
- Česky
- Dansk
- Deutsch
- English
- Español
- Suomi
- Français
- Galego
- Hrvatski
- Bahasa Indonesia
- Italiano
- 日本語
- Nederlands
- Polski
- Português
- Română
- Slovenščina
- Shqip
- Svenska